བོད་རབ་བྱུང་བཅུ་དྲུག་པའི་ས་མོ་འབྲུག་གི་ལོ་སྟེ་སྤྱི་ལོ༡༨༦༩ལོར་རྒྱ་གར་དུ་སྐུ་འཁྲུངས།རིགས་ནི་རྗེ་རིགས་ལས་ཚོང་བའི་རིགས་ཡིན་ཞིང་།ཡབ་ཆེན་དང་ཁྱད་པར་ཡུམ་ནི་ཧིན་དྷུའི་ཆོས་ལུགས་ལ་དད་སེམས་ཤིན་ཏུ་ཆེ་བ་ཞིག་སྟེ།ཉིན་ལྟར་ལྷ་ཁང་དུ་མཆོད་འབུལ་ལ་འགྲོ་བ་དང་།བཟའ་བཏུང་གི་སྔོན་དུ་གསོལ་སྨོན་ཆག་མེད་གནང་བ།ཟླ་བཞི་པའི་མྱུང་གནས་རྒྱུན་སྲུང་བ་ཞིག་ཡིན།མ་ཡུམ་གྱི་མཛད་སྤྱོད་དེས་ཁོང་གི་མི་ཚེའི་ནང་བག་ཆགས་གཏིང་ཟབ་ཅིག་བཞགས་པ་སྟེ་ནང་བའི་ཆོས་སོགས་ཆོས་ལུགས་སྤྱི་དང་།ཁྱད་པར་དུ་ཧིན་དྷུའི་ཆོས་ལུགས་ལ་ལྡོག་ཏུ་མེད་་པའི་དད་གུས་འཁྲངས་ནས་དཔལ་ལེགས་ལྡན་ནག་པོའི་གསུང་རབ་ཉམས་ལེན་བྱེད་རྒྱུ་དེ་སྐྱེས་བུ་ཁོང་གི་ཐུགས་དམ་གྱི་མཐིལ་དུ་གྱུར།སྤྱི་ལོ༡༨༨༥ལོར་ཁྲིམས་གཞུང་སློབ་སྦྱོང་ཆེད་དབྱིན་ཇིའི་རྒྱལ་ས་ལོན་ཊོན་དུ་ཕེབས་ནས་དེར་དབྱིན་ཇི་བའི་བསམ་བློ་དང་ཀུན་སྤྱོད་ལ་སྦྱང་བ་དང་ལད་མོ་ཡང་མཛད།མི་རིང་བར་རང་ཉིད་ཀྱི་བརྟག་དཔྱད་དང་།མ་འོངས་པའི་འགན་འཁྲི་ལ་བསམ་གཞིགས་གནང་སྐབས།